

VLADA REPUBLIKE HRVATSKE

Zagreb, 7. srpnja 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Martine Vlašić Iljkić, u vezi s izmjenom Uredbe o mjesečnom iznosu naknade za ugroženog kupca energenata, načinu sudjelovanja u podmirenju troškova energenata korisnika naknade i postupanju Hrvatskog zavoda za socijalni rad |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

  *PRIJEDLOG*

KLASA:

URBROJ:

Zagreb,

 **PREDSJEDNIKU HRVATSKOGA SABORA**

PREDMET: Zastupničko pitanje Martine Vlašić Iljkić, u vezi s izmjenom Uredbe o mjesečnom iznosu naknade za ugroženog kupca energenata, načinu sudjelovanja u podmirenju troškova energenata korisnika naknade i postupanju Hrvatskog zavoda za socijalni rad - odgovor Vlade

 Zastupnica u Hrvatskome saboru, Martina Vlašić Iljkić, postavila je, sukladno s člankom 140. Poslovnika Hrvatskoga sabora („Narodne novine“, br. 81/13., 113/16., 69/17., 29/18., 53/20., 119/20. - Odluka Ustavnog suda Republike Hrvatske i 123/20.), zastupničko pitanje u vezi s izmjenom Uredbe o mjesečnom iznosu naknade za ugroženog kupca energenata, načinu sudjelovanja u podmirenju troškova energenata korisnika naknade i postupanju Hrvatskog zavoda za socijalni rad.

 Na navedeno zastupničko pitanje Vlada Republike Hrvatske daje sljedeći odgovor:

 Podnositeljica zastupničkog pitanja predložila je izmjenu Uredbe o mjesečnom iznosu naknade za ugroženog kupca energenata, načinu sudjelovanja u podmirenju troškova energenata korisnika naknade i postupanju Hrvatskog zavoda za socijalni rad („Narodne novine“, broj 31/22.), na način da administriranje prava na naknadu za ugroženog kupca energenata za korisnike nacionalne naknade za starije osobe, korisnike novčane naknade za nezaposlene hrvatske branitelje iz Domovinskog rata i članove njihovih obitelji te korisnike novčane naknade za civilne stradalnike iz Domovinskog rata preuzmu nadležni resori umjesto stručnih radnika centara za socijalnu skrb. U prijedlogu se navodi da će stručni radnici u centrima za socijalnu skrb zbog velikog broja upravnih postupaka imati manje vremena za savjetodavni rad i pomoć obiteljima.

 Sustav socijalne skrbi brine o najranjivijim korisnicima osiguravajući socijalne naknade i usluge. Naknada za ugroženog kupca energenata je pravo u sustavu socijalne skrbi koje se ostvaruje na temelju rješenja centra za socijalnu skrb kao temeljne javne ustanove u sustavu socijalne skrbi. Upravni postupak radi priznavanja prava brz je i jednostavan, a stručni radnici rade u suvremenom informacijskom sustavu SocSkrb koji je ubrzao poslovne procese. Uredbom o izmjenama i dopuni Uredbe o kriterijima za stjecanje statusa ugroženih kupaca energije iz umreženih sustava („Narodne novine“, broj 31/22.) proširen je krug osoba kojima se može utvrditi status ugroženog kupca energenata, odnosno priznati pravo na naknadu za ugroženog kupca energenata. Radi se o korisnicima novčanih naknada koji se nalaze u riziku od siromaštva.

 Akcijskim planom unaprjeđenja sustava socijalne skrbi te Nacionalnim planom borbe protiv siromaštva i socijalne isključenosti za razdoblje od 2021. do 2027. godine, Vlada Republike Hrvatske zalaže se za poboljšanje i unapređenje sustava socijalne skrbi, osiguranje ujednačenog postupanja i kvalitetnijih uvjeta rada stručnih radnika, povećanje stupnja kvalitete života korisnika te smanjenje siromaštva i socijalne isključenosti.

 Tijekom 2021. je temeljem suglasnosti Ministarstva rada, mirovinskoga sustava, obitelji i socijalne politike zaposleno 200 novih stručnih radnika u centrima za socijalnu skrb.

 Eventualno potrebna dodatna obrazloženja u vezi s pitanjem zastupnice dat će ministar rada, mirovinskoga sustava, obitelji i socijalne politike Marin Piletić.

PREDSJEDNIK

mr. sc. Andrej Plenković